niks is so wonderlik soos die begin van 'n nuwe jaar niE
"Carpe Diem" roep ons mense toe! "Gryp – of eerder 'pluk' - die dag." Maak die beste gebruik van elke geleentheid, sê Paulus. Behalwe dat Horates, die Romeinse digter wat 2000 jaar gelede hierdie woorde gebruik het, én meer! Volgens hom was dit: "Gryp die dag, want van more is jy nie seker nie." Christene glo anders – ons sê ook, "gryp die dag aan", juis omdat jy van more seker kan wees. Jy kan juis vandag voluit leef, omdat more, soos vandag, aan God behoort.
Daar is niks so wonderlik soos die begin van 'n nuwe jaar nie! Ons almal bedink nuwe moontlikhede. Mag ons nooit ophou om drome te droom nie! Die lewe lê uitgestrek voor ons. Die Psalmdigter het gebid dat hy tog bewaar moet word van 'n nuttelose lewe. Hoe lyk die teenoorgestelde van 'n "nuttelose lewe"? Het dit te make met 'n langer wenslysie (bucket list)? Uitdagender avontuur? 'n Voller dagboek?
Aldus die Bybel is die teenoorgestelde van iemand wat 'n "nuttelose lewe" leef; daardie mens wat wysheid en insig het.
Kom ontdek met hierdie splinternuwe reeks, "Carpe Diem", hoe jy in 2022 dit jou lewensleuse kan maak. "Pluk daagliks die vrugte van wysheid". Dit sal van die jaar 'n betekenisvolle jaar maak en van jou lewe 'n betekenisvolle lewe!
Hierdie boodskapreeks werk op 'n vrywillige donasiebasis. Bydraes word wel báíe waardeer. Ek is dankbaar vir die gawe van woorde en tegnologie om in God se koninkryk te kan werk. Jou bydrae maak dit moontlik
CARPE DIEM MEDITASIE-REEKS
Klik gerus onder en volg ons #CARPEDIEM speellys op ons YouTube-kanaal. Kies die aaneenluister skakel en geniet die inspirerende musiek.